Grb_nik ЦРНА ГОРА

СКУПШТИНА ОПШТИНЕ НИКШИЋ

Број:01-030-194/1

Никшић, 5.08.2021.године

З А П И С Н И К

Са четврте сједнице Скупштине општине Никшић одржане 29. i 30.07.2021 године.

Сједница је одржана у сали 1 Скупштине општине Никшић и почела је са радом у 10:10 часова.

Сједницу је отворио предсједник Скупштине општине Никшић, Немања Вуковић.

Прије преласка на рад, извршено је потврђивање мандата одборницима Весни Миљанић, др Нади Кривокапић, проф. др Милени Бурић, Анђели Мијановић, мр Александри Вујовић и Момчилу Мићуновићу.

Предсједник Скупштине информисао је Скупштину да је, актом број 01-030-121/1 од 3.06.2021. године, 01-030-124/1 од 7.06.2021. године, 01-030-125/1 од 8.06.2021.године, 01-030-136/1 од 9.06.2021.године, 01-030-143/1 од 11.06.2021.године и актом број 01-030-198 од 16.07.2021.године, обавијестио Општинску изборну комисију Никшић, да су Ненад Марковић, мр Гордана Радовић, др Марко Митровић, проф.др Татјана Ђуришић Бечановић, др Љиљана Аџић и др Сања Дамјановић, поднијели оставке на дужност одборника у Скупштини општине Никшић, које су сагласно члану 30 Статута општине Никшић, достављене и одборницима Скупштине општине, електронским путем.

Такође, обавијестио је Скупштину да је Скупштина у обавези да констатује да је Ненаду Марковићу, мр Гордани Радовић, др Марку Митровићу, проф.др Татјани Ђуришић Бечановић, др Љиљани Аџић и др Сањи Дамјановић, престао мандат одборника у Скупштини општине Никшић, прије истека времена на које су изабрани.

Предсједник Скупштине је констатовао да је подношењем извјештаја Општинске изборне комисије о попуни упражњених одборничких мјеста у Скупштини општине Никшић, Ненаду Марковићу, мр Гордани Радовић, др Марку Митровићу, проф.др Татјани Ђуришић Бечановић, др Љиљани Аџић и Сањи Дамјановић, престао мандат одборника/ у Скупштини општине Никшић, прије истека времена на које су изабрани и потврђен мандат одборници Весни Миљанић, са изборне листе ЗА БУДУЋНОСТ НИКШИЋА-ДЕМОКРАТСКИ ФРОНТ, Социјалистичка народна партија Црне Горе, Група бирача За живот Никшића, Уједињена Црна Гора, Радничка партија, Југословенска комунистичка партија Црне Горе, Српска радикална странка, Социјалисти Црне Горе, Странка пензионера, инвалида и социјалне правде Црне Горе,

- др Нади Кривокапић и Милени Бурић са изборне листе МР МОМО КОПРИВИЦА-МИР ЈЕ НАША НАЦИЈА- ДЕМОКРАТЕ – НЕ ДАМО НИКШИЋ – ДЕМОС – ПАРТИЈА ПЕНЗИОНЕРА, ИНВАЛИДА И РЕСТИТУЦИЈЕ-ПЛЕНУМ 083-ЗАОКРУЖИ СЛОБОДУ,

- Анђели Мијановић са изборне листе “др Дритан Абазовић-Црно на бијело-Може Никшић, Грађански покрет Уједињена реформска акција УРА и нестраначке личности

- и мр Александри Вујовић и Момчилу Мићуновићу са изборне листе ЕВРОПСКИ ТИМ ЗА НИКШИЋ!(ДПС-ДЕМОКРАТСКА ПАРТИЈА СОЦИЈАЛИСТА ЦРНЕ ГОРЕ, СД-СОЦИЈАЛДЕМОКРАТЕ ЦРНЕ ГОРЕ, ЛПЦГ-ЛИБЕРАЛНА ПАРТИЈА ЦРНЕ ГОРЕ, ПКС-ПАТРИОТСКО КОМИТСКИ САВЕЗ)

На основу евиденционе листе, предсједник Скупштине је констатовао да је на сједници одржаној 29.07.2021. године, сједници присуствовало 38 одборника од укупно 41 одборника, па констатовао да постоји кворум за рад и одлучивање.

Сједници су присуствовали: Рајко Албијанић, мр Марко Бурић, Мирко Варајић, Анђела Мијановић, Немања Вуковић, Никола Вукотић, Зоран Вукићевић, Максим Вучинић, Аница Ђуровић, Миливоје Зарубица, Драгољуб Илић, Иван Зечевић, Милутин Јовановић, Јадранка Копривица, мр Момо Копривица, Јелена Марковић, Весна Миљанић, Соња Милатовић, Јанко Милатовић, Милета Милатовић, Момчило Мићуновић,Ксенија Миловић, мр Борис Муратовић, др Нада Кривокапић, др Александар Мрвошевић, доц.др Јасмина Никчевић, Миодраг –Драган Николић, мр Анђела Пековић, Татјана Кнежевић Перишић, Рајко Перовић, др Дејан Перовић, проф. др Милена Бурић, др Ивана Радонић, Марко Радојевић, Слободанка Рогановић, мр Владан Раичевић, Тамара Ћаласан и Зоран Томић.

Сједници нијесу присуствовали: мр Александра Вујовић и Миодраг Давидовић.

Одсуство са сједнице најавио је одборник Никола Безмаревић.

Поред одборника, сједници су присуствовали: Марко Ковачевић, предсједник Општине, в.д главне администраторке, старјешине органа локалне управе, директори јавних служби, представник Савјета за сарадњу локалне самоуправе и НВО и представници медија.

Није било пријављених невладних организација за учешће на сједници Скупштине, путем института „слободна столица“.

Сагласно члану 68 Пословника о раду Скупштине општине Никшић, прешло се на усвајање Записника са треће сједнице Скупштине општине Никшић, одржане 3.06.2021. године.

Примједби на Записник није било.

Скупштина је већином гласова, са 38 гласова "за", без гласова "против" и без "уздржаних" гласова усвојила

З а п и с н и к

са треће сједнице Скупштине општине Никшић, одржане 3.06.2021. године

Затим се, сагласно члану 69 Пословника о раду Скупштине, прешло на утврђивање дневног реда сједнице Скупштине.

Предсједник Скупштине дао је потребна обавјештења о предложеном дневном реду и истакао да је сједницу сазвао у складу са чланом 58 Пословника о раду Скупштине ради потребе разматрања материјала који из објективних разлога нијесу могли бити разматрани у I кварталу, материјала који су по Програму рада Скупштине, предвиђени за разматрање у II кварталу, разматрања одређених тема које је иницирао предсједник Општине, за чијим се усвајањем указала потреба и на захтјев 16 одборника изборне листе ЕВРОПСКИ ТИМ ЗА НИКШИЋ!(ДПС - ДЕМОКРАТСКА ПАРТИЈА СОЦИЈАЛИСТА ЦРНЕ ГОРЕ, СД-СОЦИЈАЛДЕМОКРАТЕ ЦРНЕ ГОРЕ, ЛПЦГ - ЛИБЕРАЛНА ПАРТИЈА ЦРНЕ ГОРЕ, ПКС-ПАТРИОТСКО КОМИТСКИ САВЕЗ), који су поднијели захтјев за сазивање сједнице Скупштине са предлогом за разрјешење Марка Ковачевића, предсједника Општине Никшић.

Такође је истакао да је у припреми сједнице, одржао двије сједнице Колегијума на којима је договорен датум одржавања сједнице Скупштине, дневни ред сједнице и вријеме излагања и учешће у расправи по појединим тачкама предложеног дневног реда.

Предсједник Скупштине, обавијестио је да је предсједник Општине, актом број 02-031-2272 од 26.07.2021.године, у складу са чланом 69 став 2 Пословника о раду Скупштине општине Никшић, доставио предлог са образложењем, да се са дневног реда данашње сједнице изостави тачка 3.- Извјештај о раду предсједника Општине и раду органа локалне управе и служби за 2020.годину.

Јанко Милатовић, одборник у Скупштини општине Никшић, предложио је да се тачка 1.-Предлог за разрјешење Марка Ковачевића, предсједника Општине Никшић, изостави из дневног реда, из разлога што када је Демократска партија социјалиста у проблемима, поставља се питање Сребрнице, Косова и сл., тако је било 2012. године, па зато сматра да треба дати шансу предсједнику Општине Марку Ковачевићу, да покуша да град Никшић издигне из ситуације у којој се сада налази.

Борис Муратовић је у име представника предлагача истакао да, је чланом 69 Пословника о раду Скупштине општине Никшић, прописано да о предлогу за измјену и допуну дневног реда, може да се изјасни и предлагач, односно представник предлагача акта за које се предлаже измјена и допуна дневног реда, ако он није предлагач измјене и допуне дневног реда.

Предсједник Скупштине је дао коменар и истакао да, треба увијек водити рачуна о демократском капацитету, а то је показано стављањем ове иницијативе као прве тачке дневног реда и сазивањем сједнице, сагласно Пословником прописаним роковима.

Слободанка Рогановић, сматра да је у складу са Законом о локалној самоуправи и Статутом општине Никшић, Скупштина била у обавези да разматра Извјешај о раду предсједника Општине и раду органа локалне управе и служби за 2020.годину.

Предсједник Скупштине је дао коментар и појаснио, да када се говори о процедури подношења Извјештаја о раду предсједника, подсјетио је, да такође није разматран 2012.године.

Подсјетио је да се сагласно члану 70 став 1 Пословника о раду Скупштине општине Никшић, Скупштина посебно одлучује о сваком предлогу за измјену и допуну дневног реда и то прво о предлозима да се поједина тачка изостави из дневног реда, а затим о предлозима за допуну дневног реда.

Скупштина је већином гласова, са 22 гласа "за", 16 гласова "против" и без "уздржаних" гласова, прихватила предлог одборника Јанка Милатовића да се са предложеног дневног реда сједнице изостави тачка 1. - Предлог за разрјешење Марка Ковачевића, предсједника Општине Никшић.

Скупштина је већином гласова, са 22 гласа "за", 16 гласова"против" и без "уздржаних" гласова, усвојила предлог предсједника Општине да се са дневног реда изостави тачка 3. - Извјешај о раду предсједника Општине и раду органа локалне управе и служби за 2020.годину.

Прешло се на утврђивање дневног реда данашње сједнице.

Скупштина је већином гласова, са 22 гласа "за", 16 гласова "против" и без "уздржаних" гласова, утврдила сљедећи

Д н е в н и р е д

1. Предлог одлуке о Завршном рачуну буџета општине Никшић за 2020.годину;

2. Предлог одлуке о измјени Одлуке о давању у закуп земљишта путем прикупљања понуда

ради постављања привремених објеката у складу са Одлуком о доношењу програма

привремених објеката на територији општине Никшић;

3. Извјештај о стању имовине општине Никшић за 2020.годину;

4. Извјештај о раду са финансијским извјештајем Друштва са ограниченом одговорношћу

«Водовод и канализација» Никшић за 2020.годину са Предлогом оцјена и закључака;

5. Извјештај о раду са финансијским извјештајем Друштва са ограниченом одговорношћу

«Комунално» Никшић за 2020.годину са Предлогом оцјена и закључака;

6. Извјештај о раду Јавног предузећа «Аутобуска станица» Никшић за 2020.годину са

Предлогом оцјена и закључка;

7. Извјештај о раду Друштва са ограниченом одговорношћу "Паркинг сервис Никшић" за

2020.годину са Предлогом оцјена и закључака;

8. Извјештај о раду Јавног предузећа Спортски центар Никшић за 2020. годину са Предлогом

оцјена и закључка;

9. Извјештај о раду и финансијски извјештај Туристичке организације Општине Никшић за

2020. годину са Предлогом оцјене и закључка;

10. Извјештај о раду и финансијском пословању Јавне установе Никшићко позориште

за 2020.годину са Предлогом оцјена и закључка;

11. Извјештај о раду и финансијском пословању Јавне установе «Захумље» Никшић за 2020.

годину са Предлогом оцјена и закључка;

12. Извјештај о раду и финансијском пословању Јавне установе Музеји и Галерије Никшић за

2020.годину са Предлогом оцјена и закључка;

13. Извјештај о раду и финансијском пословању Јавне установе Народна библиотека„Његош“

Никшић за 2020. годину са Предлогом оцјена и закључка;

14. Извјештај о раду и финансијском пословању Јавне установе Дневни центар за дјецу са

сметњама у развоју и особе са инвалидитетом Никшић за 2020.годину са Предлогом

оцјена и закључка;

15. Извјештај о раду Савјета за развој и заштиту локалне самоуправе за 2020.годину;

16. Извјештај о раду Савјета за сарадњу локалне самоуправе и невладиних организација за

2020.годину;

17. Извјештај о раду Етичке комисије за локалне службенике и намјештенике за 2020. годину;

18. Информација о стању заштите и спашавања на територији општине Никшић за

2020.годину;

19. Избор и именовања.

Предсједник Скупштине подсјетио је да је на сједници Колегијума договорено да представници предлагача поднесу уводна излагања у трајању најдуже 10 минута, да у расправи по појединој тачки дневног рада говори по један представник клуба одборника, с тим да вријеме трајања излагања не буде дуже од 5 минута и да завршна ријеч буде 5 минута.

Такође је обавијестио да ће се гласати након спроведене расправе о свим тачкама дневног реда.

1

Предлог одлуке о Завршном рачуну Буџета општине Никшић за 2020. годину

За извјестиоца поводом ове тачке дневног реда, одређен је Зоран Шошкић, в.д секретара Секретаријата за финансије, развој и предузетништво.

Предсједник Скупштине подсјетио је да су надлежна радна тијела Скупштине, Одбор за Статут и прописе и Одбор за финансије, привреду и развој, прихватили Предлог одлуке и предложили Скупштини да исти усвоји.

Уводно излагање поднио је Зоран Шошкић.

Предсједник Скупштине је захвалио представнику предлагача на исцрпном излагању и на изношењу суштинских података.

У дискусији су учествовали: Борис Муратовић, Рајко Перовић, Зоран Шошкић и мр Анђела Пековић.

Рајко Перовић, одборник у Скупштини општине Никшић обратио се у име Клуба одборника и истакао да је Буџетом приказано објективно стање и да је Буџет тачан и прецизан. Такође, нагласио је да ће Демократска партија социјалиста бити посвећена развоју града и да ће све пројекте за развој Никшића подржавати.

На питања мр Анђеле Пековић, да ли износ од 4,7 милиона представља реално стање ствари, и да ли је то залога за будуће пословање Општине, колики су били износи за прековремене сате општинских функционера, као дјелом посвећених и преданих радника Општине, а које је најбоље посвједочио народ на изборима ове године, одговор је дао Зоран Шошкић и појаснио да је од 4,7 милиона еура, која су била крајњи износ консолидованог рачуна, били одлична претпоставка за наредну годину, да није у року од 130 дана потрошено 3,2 милиона еура и да је Буџет остављен без ликвидних обртних средстава, а што се тиче зарада сматра да је некоректно било према радницима којима је био просјек зарад 343,00 еура, а функционерима око 1.500,00 еура.

2

Предлог одлуке о измјени Одлуке о давању у закуп земљишта путем прикупљања понуда ради постављања привремених објеката у складу са Одлуком о доношењу програма привремених објеката на територији општине Никшић.

За извјестиоца поводом ове тачке дневног реда, одређен је Радосав Урошевић, в.д директора Дирекције за имовину.

Предсједник Скупштине подсјетио је да надлежна радна тијела Скупштине, Одбор за Статут и прописе и Одбор за финансије, привреду и развој, прихватили Предлог одлуке и предложили Скупштини да исти усвоји.

Одбор за планирање и уређење простора и комунално-стамбену дјелатност није одржао сједницу због недостатка кворума.

Дискусије и питања није било.

3

Извјештај о стању имовине општине Никшић за 2020.годину

За извјестиоца поводом ове тачке дневног реда, одређен је Радосав Урошевић, в.д директора Дирекције за имовину.

Предсједник Скупштине подсјетио је да надлежна радна тијела Скупштине, Одбор за финансије, привреду и развој, прихватио Извјештај о стању имовине општине Никшић и предложио Скупштини да исти усвоји.

Уводно излагање поднио је Радосав Урошевић.

У дискусији су учестовали: Рајко Перовић, мр Анђела Пековић и Миливоје Зарубица.

На питање Миливоја Зарубице, да ли је Извјештај тачан, обзиром да је ревизор утврдио да није уредно пописана вриједност имовине за пословне објекте, одговор је дао Радосав Урошевић и истако да се највећа примједба ревизора односила на процјену вриједности имовине, односно да је тачна чињеница да је последња процјена вриједности имовине рађена 2012. године и то за пословне објекте, док за земљиште никада није рађена процјена вриједности имовине, из разлога што Буџетом нијесу никада опредјељивана средства за ову намјену. Такође, подсјетио је да је ово стање затечено на дан 31.12.2020. године.

4

Извјештај о раду са финансијским извјештајем Друштва са ограниченом одговорношћу «Водовод и канализација» Никшић за 2020.годину са Предлогом оцјена и закључака

За извјестиоца поводом ове тачке дневног реда, одређен је Бошко Пешић, в.д директора Друштва са ограниченом одговорношћу „Водовод и канализација“ Никшић.

Предсједник Скупштине подсјетио је да је надлежно радно тијело Скупштине, Одбор за финансије, привреду и развој, прихватио предлог оцјена и закључака, којима се предлаже да се не прихвати Извјештај о раду са финансијским извјештајем Друштва са ограниченом одговорношћу «Водовод и канализација» Никшић.

Одбор је предложио Скупштини да прихвати предлог оцјена и закључака и не прихвати Извјештај о раду са финансијским извјештајем Друштва са ограниченом одговорношћу «Водовод и канализација» Никшић.

Одбор за планирање и уређење простора и комунално-стамбену дјелатност није одржао сједницу због недостатка кворума.

Уводно излагање поднио је Бошко Пешић.

Мр Анђела Пековић је у име Клуба одборника истакла да извјештај није свеобухватан већ непотпун, посебно у погледу приказа онога што је урађено, што значи да је прикривено право стање.

Питања су поставили мр Анђела Пековић и Никола Вукотић.

На питања мр Анђеле Пековић, зашто финансијска средства нијесу била усмјерена на стварање инфраструктурних услова за прикључење градских домаћинстава на градску фекалну мрежу, зашто у Извјештају није наведено отписивање дугова корисницима услуга за испоручену воду, које је било највјероватније за политичку услугу, колико је износила директорска плата, а колико радницима на терену, колико је прековремених сати уплаћено за менаџмент, а колико за раднике на терену и на питања Николе Вукотића, колико је било запослених радника по уговору о дјелу, и колико је новца издвојено за њихове зараде, одговор је дао Бошко Пешић и истакао да неће коментарисати извјештај у дијелу у којем није учествовао, појаснио је да је наплата потраживања у претходној години била сама по себи сложена, имајући у виду цјелокупну економску ситуацију узроковану пандемијом корона вирус.

Предсједник Скупштине је дао коментар и нагласио да је неопходно да извјестиоци детаљно презентују извјештаје, како би одборници добили потпуне одговоре.

5

Извјештај о раду са финансијским извјештајем Друштва са ограниченом одговорношћу «Комунално» Никшић за 2020.годину са Предлогом оцјена и закључака.

За извјестиоца поводом ове тачке дневног реда, одређен је Сава Лазаревић, в.д директора Друштва са ограниченом одговорношћу „Комунално“ Никшић.

Предсједник Скупштине подсјетио је да је надлежно радно тијело Скупштине, Одбор за финансије, привреду и развој, прихватило предлог оцјена и закључака, којима се предлаже да се не прихвати Извјештај о раду са финансијским извјештајем Друштва са ограниченом одговорношћу «Комунално» Никшић.

Одбор је предложио Скупштини да прихвати предлог оцјена и закључака и не прихвати Извјештај о раду са финансијским извјештајем Друштва са ограниченом одговорношћу «Комунално» Никшић за 2020.годину.

Члан одбора Рајко Перовић издвојио је мишљење и истакао да закључци предсједника Општине не одговарају стварном стању у Извјештају о раду са финансијским извјештајем.

Одбор за планирање и уређење простора и комунално-стамбену дјелатност није одржао сједницу због недостатка кворума.

Уводно излагање поднио је Сава Лазаревић.

У дискусији су учестовали: Рајко Перовић, Никола Вукотић и Милета Милатовић.

Милета Милатовић, је у име клуба одборника истакао да су у извјештају дати паушално процјенљиви подаци.

На питање Јелене Марковић, зашто је сваки извјештај негативно оцијењен, одговор је дао предсједник Општине Марко Ковачевић и истакао да је ове оцјене донио у сарадњи са локалном већином, а прије свега то је и била изборна воља грађана, односно то су оцјене грађана незадовољни радом ових институција, нагласио је да треба да нађемо заједнички интерес, да поштујемо различита мишљења, како би се побољшао квалитет живота грађана на већем нивоу.

На питања Милете Милатовића, зашто је Комунално запослило седам радника од 1.1.2020 -1.12.2020 године, на основу чега су запослени и на питања Николе Вукотића, да ли је Друштво са ограниченом одговорношћу „Комунално“ учествовало на тендеру Електропривреде Црне Горе, за одржавање зелених површина испред инфраструктурних објеката, канала, језера и око зграде Електропривреде и да ли је Погребно предузеће у могућности да врши превоз преминулих на којима се врши обдукција, јер су значајна средства опредијељена за ове сврхе, како се не би ангажовала приватна предузећа, одговор је дао Сава Лазаревић и појаснио да што се тиче запошљавања у Друштво са ограниченом одговорношћу “Комунално“ све је одрађено по закону, да за одржавање зеленила „Комунално“ нема капацитета да се укључи у овако додатне послове. Појаснио је да погребне услуге у дијелу превоза преминулих на обдукцију обавља Друштво са ограниченом одговорношћу “Комунално“.

Предсједник Скупштине се осврнуо на проблем депоније “Мислов до“ и истакао да је то један од највећих проблема нашег града и да овај проблем траје осамнаест година, међутим, локална самоуправа је ступањем на дужност одмах препознала овај проблем и приступила је његовом рјешавању.

Предсједник Скупштине дао је паузу од 12:47 -13:00 часова.

6

Извјештај о раду Јавног предузећа «Аутобуска станица» Никшић за 2020.годину са Предлогом оцјена и закључка

За извјестиоца поводом ове тачке дневног реда, одређен је Василије Томановић, директор Јавног предузећа Аутобуска станица.

Предсједник Скупштине подсјетио је да је надлежно радно тијело Скупштине Одбор за финансије, привреду и развој, прихватило предлог оцјена и закључка, којима се предлаже да се не прихвати Извјештај о раду Јавног предузећа «Аутобуска станица» Никшић.

Одбор је предлажио Скупштини да прихвати Предлог оцјена и закључка и не прихвати Извјештај о раду Јавног предузећа «Аутобуска станица» Никшић.

Члан одбора Рајко Перовић издвојио је мишљење и истакао да закључак предсједника Општине не одговара стварном стању у Извјештају о раду.

Одбор за планирање и уређење простора и комунално-стамбену дјелатност није одржао сједницу због недостатка кворума.

Уводно излагање поднио је Василије Томановић.

У дискусији су учествовали: Никола Вукотић и Рајко Перовић.

На питања Николе Вукотића, да ли су све канцеларије које су у власништу Аутобуске станице издате под закуп и по којим цијенама, ако нијесу да ли сте размишљали за њихову пренамјену и да ли је постојала могућност да канцеларије које нијесу издате понудите инспекцијским службама (које су смјештене у хотелу Оногошт), одговор је дао Василије Томановић и нагласио да су простори који су у власништву Аутобуске станице сви издати прије пет година и да је цијена 135,00 еура за простор од 25м2 и 150,00 за простор од 28м2 у ту цијену је урачунат ПДВ и гријање.

7

Извјештај о раду Друштва са ограниченом одговорношћу "Паркинг сервис Никшић" за 2020.годину са Предлогом оцјена и закључака

За извјестиоца поводом ове тачке дневног реда, одређен је Мирко Перовић, директор „Паркинг сервиса“ Никшић.

Предсједник Скупштине подсјетио је да је надлежно радно тијело Скупштине, Одбор за финансије, привреду и развој, прихватило Предлог оцјена и закључака којима се не прихвата Извјештај о раду Друштва са ограниченом одговорношћу "Паркинг сервис Никшић".

Одбор је предложио Скупштини да прихвати Предлог оцјена и закључака и не прихвати Извјештај о раду Друштва са ограниченом одговорношћу "Паркинг сервис Никшић".

Члан одбора Рајко Перовић издвојио је мишљење и истакао да закључци предсједника Општине не одговарају стварном стању у Извјештају о раду.

Одбор за планирање и уређење простора и комунално-стамбену дјелатност није одржао сједницу због недостатка кворума.

Уводно излагање поднио је Мирко Перовић.

У дискусији су учествовали: Ксенија Миловић, Рајко Перовић и Мирко Перовић.

На питање Ивана Зечевића, колики је број запослених у д.о.о Паркинг сервис од 1.01.2020.године до сада, колико је запослено по уговору, а колико на неодређено вријеме, одговор је дао Мирко Перовић и истакао да је у 2020. години било 17 запослених, а од 1.01.2021. године, запослена су два лица, напоменуо је да је Инспекција рада обавила преглед и констатовала да је све у складу са законом.

8

Извјештај о раду Јавног предузећа Спортски центар Никшић за 2020. годину са Предлогом оцјена и закључака

За извјестиоца поводом ове тачке дневног реда, одређен је Предраг Ивановић, директор Јавног предузећа Спортски центар Никшић.

Предсједник Скупштине подсјетио је да је надлежно радно тијело Скупштине, Одбор за финансије, привреду и развој прихватило Предлог оцјена и закључка којима се не прихвата Извјештај о раду Јавног предузећа Спортски центар Никшић за 2020. годину, уз издвојено мишљење члана Одбора Рајка Перовића који је истакао да закључак предсједника Општине не одговара стварном стању у Извјештају о раду.

Одбор за друштвене дјелатности није прихватио Извјештај о раду Јавног предузећа Спортски центар Никшић за 2020. годину, а прихватио је Предлог оцјена и закључка.

Предсједник Одбора Зоран Вукићевић издвојио је мишљење и истакао да подржава Извјештај о раду, али не и закључак предсједника Општине.

Чланови Одбора Миливоје Зарубица и Владан Раичевић у издвојеном мишљењу нијесу подржали Извјештај о раду, али су подржали закључак предсједника Општине.

Уводно излагање поднио је Предраг Ивановић.

У дискусији су учествовали: Драгољуб Илић, Борис Муратовић и Ксенија Миловић.

Марко Ковачевић, предсједник Општине је истакао да се нада да ће нови менаџмент успјети да ријеши проблеме у Спортском центру и да ће сугестије које буду имплементиране са задовољством прихватити.

На питање Рајка Албијанића, да ли је било неопходно да Јавно предузеће Спортски центар, запосли у августу 2020. године 10 радника, а у 2021.години још 5 радника, одговор је дао Предраг Ивановић и истакао, да су 10 радника који су примљени у 2020. години имали већ 5 – 6 година радног стажа и да су то углавном са нижом стручном спремом, а у 2021. години, Јавно предузеће је имало три смртна случаја и да су запослене још двије хигијеничарке.

У 17:00 часова одборник Марко Бурић је предложио да се прекине рад сједнице, са чиме су се сложили присутни одборници.

Предсједник Скупштине је обавијестио одборнике да ће сједница Скупштине општине наставити са радом 30.07.2021.године у 9.00 часова.

**\*\*\***

Сједница Скупштине општине Никшић наставила је са радом 30.07.2021.године са почетком у 9.00 часова.

На основу евиденционе листе, предсједник Скупштине је констатовао да је на сједници одржаној 30.07.2021. године, присуствовало 33 одборника од укупно 41 одборника, и да постоји кворум за рад и одлучивање.

Сједници су присуствовали: Рајко Албијанић, Анђела Мијановић, мр Марко Бурић, Тамара Ћаласан, Иван Зечевић, Мирко Варајић, Немања Вуковић, Никола Вукотић, Максим Вучинић, Зоран Вукићевић, Момчило Мићуновић, Аница Ђуровић, Миливоје Зарубица, Драгољуб Илић, Милутин Јовановић, Јанко Милатовић, Јелена Марковић, Весна Миљанић, Соња Милатовић, Милета Милатовић, Ксенија Миловић, мр Борис Муратовић, др Нада Кривокапић, др Александар Мрвошевић, др Јасмина Никчевић, мр Анђела Пековић, Татјана Кнежевић Перишић, Рајко Перовић, др Дејан Перовић, др Милена Бурић, Слободанка Рогановић, мр Владан Раичевић, Миодраг –Драган Николић и Зоран Томић.

Сједници нијесу присуствовали: мр Александра Вујовић, Никола Безмаревић, Миодраг Давидовић, Јадранка Копривица, мр Момо Копривица, др Ивана Радонић и Марко Радојевић.

Поред одборника, сједници су присуствовали: Марко Ковачевић, предсједник Општине, в.д главне администраторке, старјешине органа локалне управе, директори јавних служби, представник Савјета за сарадњу локалне самоуправе и НВО и представници медија.

9

Извјештај о раду и финансијски извјештај Туристичке организације општине Никшић за 2020. годину са Предлогом оцјена и закључака.

За извјестиоца поводом ове тачке дневног реда, одређена је Славица Гргуревић, представница Туристичке организације општине Никшић.

Предсједник Скупштине подсјетио је да је надлежно радно тијело Скупштине, Одбор за финансије, привреду и развој, прихватило Предлог оцјена и закључка, којим се не прихвата Извјештај о раду и финансијски извјештај Туристичке организације општине Никшић за 2020. годину и предложио Скупштини да прихвати Предлог оцјена и закључка и не усвоји Извјештај о раду.

Уводног излагања није било.

У дискусији су учествовали: Борис Муратовић и Никола Вукотић.

Питања су поставили: Борис Муратовић и Никола Вукотић.

На питање Бориса Муратовића, зашто се усљед љетње туристичке сезоне, обзиром да је на рачун Туристичке организације остало 75.000 еура, нијесу извршавале надолазеће обавезе, одговор је дао Марко Ковачевић и истакао да је Туристичка организација направила одређени помак, али да је више дјеловала као придружени члан многих акција, него што је била носилац значајних пројеката, а то се односило на сарадњу са приморским општинама, прекограничну сарадњу са Требињем, такође није подстицан вјерски туризам.

На питања Николе Вукотића, зашто се новац који је остао на рачуну није потрошио за инфо пулт, лед панел са знаменитостима Никшића са туристичком понудом нашег града, зашто није промовисан спортски риболов, јер клијентела која се бави овом спортском рекреацијом је високоплатежна клијентела, зашто нема обиљежених мушичарских ревира и зашто се није нашло разумијевање да се поставе ти ревири, одговор је дао Борис Муратовић и истакао да ступањем на дужност директора Туристичке организације суочио се са проблемима на примјер недостајање инфо пулта, лед панела и сл. Истакао је, да је остварена сарадња са Спортско риболовним друштвом и да је обиљежавање ревира у надлежности истог у сарадњи са Туристичком организацијом, а што се тиче промовисања вјерског туризма остварена је сарадња са културистом тј. емитована је емисија која се приказује на каналу Балкан трип, емисија која је базирана стриктно о Острогу такође, у емисији је промовисан Бедем, Вучје, Острог и сл.

10

Извјештај о раду и финансијском пословању Јавне установе Никшићко позориште за 2020.годину са Предлогом оцјена и закључка.

За извјестиоца поводом ове тачке дневног реда, одређен је Зоран Булајић, директор Јавне установе Никшићко позориште.

Предсједник Скупштине подсјетио је да је надлежно радно тијело Скупштине, Одбор за финансије, привреду и развој прихватио је Предлог оцјена и закључка којим се не прихвата Извјештај о раду и финансијском пословању Јавне установе Никшићко позориште за 2020.годину уз издвојено мишљење Рајка Перовића, члана Одбора да закључак предсједника Општине не одговара стварном стању у Извјешају о раду.

Одбор за друштвене дјелатности није прихватио Извјештај о раду и финансијском пословању Јавне установе Никшићко позориште за 2020.годину, а прихватио је Предлог оцјена и закључка.

Предсједник Одбора Зоран Вукићевић, издвојио је мишљење и истакао, да подржава Извјештај о раду, али не и закључак предсједника Општине.

Чланови Одбора Миливоје Зарубица и Владан Раичевић у издвојеном мишљењу нијесу подржали Извјештај о раду, али су подржали закључак предсједника Општине.

Уводно излагање поднио је Зоран Булајић.

У дискусији су учестововали: Никола Вукотић, проф.др Милена Бурић, Татјана Перишић Кнежевић, Зоран Булајић, мр Анђела Пековић и Слободанка Рогановић.

На питање проф.др Милене Бурић, зашто је Савјет који је одржао 9 сједница у претходној години усвајао извјештаје Никшићког позоришта, иако ни један садржај није реализован, ко су чланови тог Позоришног савјета, које је њихово занимање и да ли је ревизор позитивно оцијенио извјештај Савјета, одговор је дао Зоран Булајић и појаснио да је у 2020. години Никшићко позориште планирало реализовати програме редовних и мјесечних репертоара, као што је то радила претходних година 10 – 12 садржаја, међутим због пандемије коронавируса то није било омогућено. У првој половини године реализовано је оно што је било могуће, а у вријеме проглашења фри, реализовани су неки пројекти, нагласио је да је састав Позоришног савјета био из реда ентузијаста, а посебно је нагласио улогу проф.др Бојке Ђукановић која је допринијела развоју Никшићког позоришта.

11

Извјештај о раду и финансијском пословању Јавне установе «Захумље» Никшић за 2020. годину са Предлогом оцјена и закључака

За извјестиоца поводом ове тачке дневног реда, одређен је Војислав Кривокапић, директор Јавне установе „Захумље“

Предсједник Скупштине подсјетио је да је надлежно радно тијело Скупштине, Одбор за финансије, привреду и развој, прихватио Предлог оцјена и закључка којима се не прихвата Извјештај о раду и финансијском пословању Јавне установе «Захумље» Никшић за 2020. годину и предложио Скупштини да прихвати Предлог оцјена и закључка и не усвоји Извјештај о раду уз издвојено мишљење Рајка Перовића који је истакао да закључак предсједника Општине не одговара стварном стању Извјештаја о раду.

Одбор за друштвене дјелатности није прихватио Извјешај о раду, а прихватио је Предлог оцјена и закључка уз издвојена мишљења предсједника и чланова Одбора.

Предсједник Одбора Зоран Вукићевић издвојио је мишљење и истакао да подржава Извјештај о раду, али не и закључак предсједника Општине.

Чланови Одбора Миливоје Зарубица и Владан Раичевић у издвојеном мишљењу нијесу подржали Извјештај о раду, али су подржали закључак предсједника Општине.

Уводно излагање поднио је Војислав Кривокапић.

У дискусији су учествовали: Ксенија Миловић и проф.др Јасмина Никчевић.

На питање Ксеније Миловић, зашто се није основао дјечији хор, одговор је дао Војислав Кривокапић и појаснио да је Захумље покушавало да организује аудицију за дјечији хор, али да није било довољно интересовања.

Коментар је дао Марко Ковачевић предсједник Општине и напоменуо, да у Извјештају није наведен културни догађај и однос који је ова установа имала према вјерској и националној заједници, која убједљиво има већину у Никшићу.

12

Извјештај о раду и финансијском пословању Јавне установе Музеји и галерије Никшић за 2020.годину са Предлогом оцјена и закључка

За извјестиоца поводом ове тачке дневног реда, одређена је Јелена Ђукановић, директорица Јавне установе Музеји и галерије

Предсједник Скупштине подсјетио је да је надлежно радно тијело Скупштине, Одбор за финансије, привреду и развој, било подијељеног мишљења и уз издвојено мишљење Рајка Перовића, члана Одбора упутио је Скупштини на одлучивање предметни материјал.

Одбор за друштвене дјелатности није прихватио Извјешај о раду, а прихватио је Предлог оцјена и закључка уз издвојена мишљења предсједника и чланова Одбора.

Предсједник Одбора Зоран Вукићевић издвојио је мишљење и истакао, да подржава Извјештај о раду, али не и закључак предсједника Општине.

Чланови Одбора Миливоје Зарубица и Владан Раичевић у издвојеном мишљењу нијесу подржали Извјештај о раду, али су подржали закључак предсједника Општине.

Уводно излагање поднијела је Јелена Ђукановић.

У дискусији су учествовали: Марко Бурић, Аница Ђуровић, Јанко Милатовић, Зоран Вукићевић и Рајко Перовић.

Питања су поставили: Рајко Албијанић, Аница Ђуровић и др Милена Бурић.

На питања Рајка Албијанића, да ли је истина да је Јавна установа Музеји и галерије у другој половини 2020.године, запослила 11 радника, ако јесте, по ком основу, обзиром да је у сазнању да тих 11 радника не долазе на посао, одговор је дала Јелена Ђукановић и нагласила да је од 2013. године, од када је ступила на дужност директора Јавне установе Музеји и галерије запослено 13 радника, да су сва радна мјеста систематизована и да су усљед пандемије коронавируса радници били радно ангажовани од куће.

На питање Анице Ђуровић, колико је радника у сталном радном односу било запослено у 2020.години, зашто је у вријеме пандемије коронавируса, обзиром да је скраћен обим посла била потреба за новим радним ангажовањем, одговор је дала Јелена Ђукановић и појаснила да ће се до 18. септембра завршити реконструкција Дворца Краља Николе са новим садржајима (сувенирница, мултимедијална сала) и да ће бити потребе за новим радницима, што значи да је неопходно да се мијења систематизација радних мјеста. Такође, напоменула је да је Јавна установа имала минимум кадра за обављање музејске дјелатности.

На питање проф.др Милене Бурић, да ли просторије у које се чувају специфични материјали имају одређене услове за чување, одговор је дала Јелена Ђукановић и појаснила да су специфични материјали привремено смјештени у Народној библиотеци „Његош“, депои су потпуно сређени и обезбијеђени, Народни музеј Црне Горе дао је сагласност на услове, тј. уграђени су клима уређаји који контролишу влажност, топлоту и контролу свјетлости.

13

Извјештај о раду и финансијском пословању Јавне установе Народна библиотека „Његош“ Никшић за 2020. годину са Предлогом оцјена и закључака

За извјестиоца поводом ове тачке дневног реда, одређена је Рената Булајић, директорица Јавне установе Народна библиотека „Његош“

Предсједник Скупштине подсјетио је да је надлежно радно тијело Скупштине, Одбор за финансије, привреду и развој, прихватио Предлог оцјена и закључка којима се не прихвата Извјештај о раду и финансијском пословању Јавне установе Народна библиотека „Његош“ Никшић за 2020. годину и предложио Скупштини да прихвати Предлог оцјена и закључка и не усвоји Извјештај о раду уз издвојено мишљење Рајка Перовића који је истакао да закључак предсједника Општине не одговара стварном стању Извјештаја о раду.

Одбор за друштвене дјелатности није прихватио Извјешај о раду, а прихватио је Предлог оцјена и закључка уз издвојена мишљења предсједника и чланова Одбора.

Предсједник Одбора Зоран Вукићевић издвојио је мишљење и истакао да подржава Извјештај о раду, али не и закључак предсједника Општине.

Чланови Одбора Миливоје Зарубица и Владан Раичевић у издвојеном мишљењу нијесу подржали Извјештај о раду, али су подржали закључак предсједника Општине.

Уводно излагање поднијела је Рената Булајић.

У дискусији су учествовали: Сања Милатовић, Борис Муратовић и мр Анђела Пековић.

Борис Муратовић је у име Клуба одборника Демократске партије социјалиста истакао да је Демократска партија социјалиста употријебљена у контексту у каквом не би требала да буде, што значи да се у недостатку аргумената сваки проблем види у Демократској партији социјалиста и захтијевао је да се убудуће строго придржавамо одређене теме, а не да користимо кулоарске приче.

Марко Ковачевић предсједник Општине је појаснио да ове оцјене и закључци нијесу због тога што је све било лоше одрађено, већ зато што нијесу задовољене све културне и духовне потребе грађана. Напоменуо је, да на примјер Библиотека није сарађивала са Матицом српском која је једна од најстаријих културних институција на читавом овом простору, и мишљена је да може то да се промијени у будућности, у једној кохезији друштвеној гдје ће се размјењивати сви културни садржаји.

На питања мр Анђеле Пековић, колико тренутно има запослених у Јавној установи Народна библиотека „Његош“ и да ли је истина да је особа која је требала да буде запослена морала присуствовати састанцима Демократске партије социјалиста, одговор је дала Рената Булајић и појаснила да је у 2020. години у Јавној установи Народна библиотека било запослено 33 радника и није тачно да су морали присуствовати састанцима. Тачно је да су 4 лица у 2021. години запослена, од чега су 2 лица особе са инвалидитеом и 2 лица која су ангажована за потребе на изради монографије.

Завршну ријеч дала је Рената Булајић.

14

Извјештај о раду и финансијском пословању Јавне установе Дневни центар за дјецу са сметњама у развоју и особе са инвалидитетом Никшић за 2020.годину са Предлогом оцјена и закључака

За извјестиоца поводом ове тачке дневног реда, одређена је Радојка Копривица, директорица Дневног центра.

Предсједник Скупштине подсјетио је да је надлежно радно тијело Скупштине, Одбор за финансије, привреду и развој, прихватило Предлог оцјена и закључка којим се не прихвата Извјештај о раду и финансијском пословању Јавне установе Дневни центар за дјецу са сметњама у развоју и особе са инвалидитетом Никшић за 2020.годину и предложио Скупштини да усвоји Предлог оцјена и закључка и не усвоји Извјештај о раду.

Одбор за друштвене дјелатности није прихватио Извјешај о раду, а прихватио је Предлог оцјена и закључка уз издвојена мишљења предсједника и чланова Одбора.

Предсједник Одбора Зоран Вукићевић издвојио је мишљење и истакао да подржава Извјештај о раду, али не и закључак предсједника Општине.

Чланови Одбора Миливоје Зарубица и Владан Раичевић у издвојеном мишљењу нијесу подржали Извјештај о раду, али су подржали закључак предсједника Општине.

Уводно излагање поднијела је Радојка Копривица.

У дискусији су учествовали: Марко Ковачевић, Радојка Копривица, др Нада Кривокапић, Ксенија Миловић и Зоран Вукићевић.

Марко Ковачевић предсједник Општине истакао је да у Извјештају није наведен случај самохране мајке корисника Дневног центра, за који је сазнао посредним путем од грађана и од припадника полиције, а то јесте један од разлога да се добије негативна оцјена и да таква врста проблема постоји. Такође, примијетио је да се испред улаза и ограде око Дневног центра непрописно паркирају возила па се приступило у реализацију обиљежавања нових паркинг мјеста.

Питања су поставили: др Нада Кривокапић и Ксенија Миловић.

На питања др Наде Кривокапић, колико корисника похађа сектор А, а колико сектор Б, да ли су оброци који се допремају из кухиње градског вртића прописани од стране нутриционисте за дјецу до 7 година и да ли одговарају корисницима, ако се узме у обзир да право на коришћење услуга Дневног центра имају особе и преко 27 година, да ли корисници који су на специфичном режиму исхране могу задовољити своје основне потребе и да ли им се у том дијелу излази у сусрет у складу са предвидјеним прописаним нормативима, на који начин се врши едукација родитеља, имајући у виду да има информацију да таквих едукација недостаје, да ли установа има запосленог логопеда и од када је запослен, обзиром да је у сазнању да је логопед био једном седмично ангажован и због боловања није обављао послове активности и зашто невладина организација користи просторије Дневног центра, обзиром да постоје потенцијални корисници на листи чекања, такође и због дјеце у Дневном центру којима је потребан што већи простор за индивидуални и групни рад, одговор је дала Радојка Копривица и истакла да је 30 корисника у сектору А до 27 година, задовољени су стандарди, а на Дуклу у сектору Б што се тиче оброка за кориснике услуга, сарадња је била са градским вртићем, јер је градски вртић први увео ХАЦЦП систем у Црној Гори, чиме је гарантована безбиједност исхране корисницима.

На питање Ксеније Миловић, да ли је у питању недостатак кадра на Бироу, јер је корисницима потребна свакодневна логотерапија имајући у виду да Дневни центар нема запосленог дефектолога логопеда и дефектолога олигофренолога, већ је запослен дефектолог специјалиста педагогије, одговор је дала Радојка Копривица и истакла да је запослен један дефектолог који је прошао све едукације и ангажован је логопед из градског вртића који је заједно са дефектологом прошао два модела едукације за сензорну интеграцију.

15

Извјештај о раду Савјета за развој и заштиту локалне самоуправе за 2020. годину

За извјестиоца поводом ове тачке дневног реда, одређен је Раде Перишић, предсједник Савјета за развој и заштиту локалне самоуправе.

Предсједник Скупштине подсјетио је да је надлежно радно тијело Скупштине, Одбор за Статут и прописе, није прихватио Извјештај о раду Савјета за развој и заштиту локалне самоуправе за 2020.годину и предложили Скупштини да исти не усвоји.

Уводног излагања, питања и дискусија није било.

16

Извјештај о раду Савјета за сарадњу локалне самоуправе и невладиних организација за 2020.годину

За извјестиоца поводом ове тачке дневног реда, одређен је Радоје Мијушковић, члан Савјета за сарадњу локалне самоуправе и невладиних организација.

Предсједник Скупштине подсјетио је да надлежно радно тијело Скупштине, Одбор за друштвене дјелатности, није прихватило Извјештај о раду Савјета за сарадњу локалне самоуправе и невладиних организација за 2020.годину и предложио Скупштини да исти не усвоји.

Уводно излагање поднио је Радоје Мијушковић.

Питања није било.

У дискусији су учестовали: Радоје Мијушковић, Слободанка Рогановић и Ксенија Миловић.

Завршну ријеч дао је Радоје Мијушковић.

17

Извјештај о раду Етичке комисије за локалне службенике и намјештенике за 2020. годину.

За извјестиоца поводом ове тачке дневног реда, одређен је Милован Милић, предсједник Етичке комисије за локалне службенике и намјештенике.

Добили сте извјештај надлежног радног тијела Скупштине, Одбора друштвене дјелатности, који није прихватио Извјештај о раду Етичке комисије за локалне службенике и намјештенике за 2020. годину и предложио Скупштини да исти не усвоји.

Уводног излагања, питања и дискусије није било.

18

Информација о стању заштите и спашавања на територији општине Никшић за 2020.годину

За извјестиоца поводом ове тачке дневног реда, одређен је Славко Тадић, в.д. командира Службе заштите и спашавања.

Предсједник Скупштине подсјетио је да надлежно радно тијело Скупштине, Одбор за финансије, привреду и развој, није прихватио Информацију о стању заштите и спашавања на територији општине Никшић за 2020.годину и предложио Скупштини да исту не усвоји.

Одбор за планирање и уређење простора и комунално-стамбену дјелатност није одржао сједницу због недостатка кворума.

Уводног излагања није било.

У дискусији су учествовали: Рајко Албијанић, Рајко Перовић и Немања Вуковић.

19

У оквиру ове тачке дневног реда предвиђено је: давање сагласности на именовање потпредсједника Општине Никшић, разрјешење предсједника и чланова Етичке комисије за локалне службенике и намјештенике, разрјешење Јелене Милић, чланице Етичке комисије за изабране представнике и функционере, констатовање оставке предсједника и три члана Етичке комисије за изабране представнике и функционере, констатовање оставке предсједника и чланова Савјета за развој и заштиту локалне самоуправе, констатовање оставки чланова Савјета за сарадњу локалне самоуправе и невладиних организација, констатовање оставки два члана Савјета Радио-телевизије Никшић, именовање Жирија за додјелу Награде ослобођења Никшића за 2021. годину, именовање Комисије за додјелу јавног признања-почасни грађанин Општине Никшић, именовање Комисије за Студентску награду општине Никшић за 2021. годину, разрјешење и именовање одбора директора: „Водовод и канализација“ д.о.о.,Комунално“ д.о.о. и „Паркинг сервис Никшић“ д.о.о; управних одбора: ЈП Аутобуска станица, ЈП Спортски центар и ЈУ Дневни центар за дјецу са сметњама у развоју и особе са инвалидитетом и савјета ЈУ Захумље, ЈУ Никшићко позориште, ЈУ Народна библиотека Његош и ЈУ Музеји и галерије, недавање сагласности на Одлуку Одбора директора „Паркинг сервис Никшић“ д.о.о. о избору Извршног директора „Паркинг сервис Никшић“ д.о.о, разрјешење и именовање предсједника и члана Одбора за планирање и уређење простора и комунално-стамбену дјелатност, разрјешење и именовање члана Одбора за међуопштинску и међународну сарадњу, разрјешење и именовање два члана Савјета за превенцију наркоманије, разрјешење и именовање чланице Савјета за представке и притужбе, разрјешење и именовање чланице Савјета за заштиту животне средине и измјене Одлуке о одређивању одборника који присуствују склапању брака.

За извјестиоца Одбора био је одређен Рајко Албијанић, предсједник Одбора.

Уводног излагања, питања и претреса није било, па се Скупштина појединачно изјаснила о предлозима одлука и предлозима рјешења.

Предсједник Скупштине је предложио паузу од 11:30-12:00

Сједница је наставила са радом у 12:00

Након спроведене расправе о свим тачкама дневног реда прешло се на гласање.

**Предлог одлуке о Завршном рачуну Буџета општине Никшић за 2020.годину.**

Скупштина са 14 гласова „за“, без гласова „против“ и 20 „удржаних“ гласова није усвојила

О д л у к у

о завршном рачуну буџета Општине Никшић за 2020. годину.

**Предлог одлуке о измјени Одлуке о давању у закуп земљишта путем прикупљања понуда ради постављања привремених објеката у складу са Одлуком о доношењу програма привремених објеката на територији општине Никшић**

Скупштина је већином гласова, са 34 гласа „за“, без гласова „против“ и без „удржаних“ гласова усвојила

О д л у к у

о измјени Одлуке о давању у закуп земљишта путем прикупљања понуда ради постављања привремених објеката у складу са Одлуком о доношењу програма привремених објеката на територији општине Никшић

**Извјештај о стању имовине општине Никшић за 2020.годину**

Скупштина је већином гласова, са 34 гласа „за“, без гласова „против“ и без „удржаних“ усвојила

И з в ј е ш т а ј

о стању имовине општине Никшић за 2020.годину

**Предлог оцјена и закључака којима се не усваја Извјештај о раду са финансијским извјештајем Друштва са ограниченом одговорношћу «Водовод и канализација» Никшић за 2020.годину**

Скупштина је већином гласова, са 20 гласова „за“, без гласова „против“ и 14 „удржаних“ гласова усвојила оцјене и закључке и није усвојен Извјештај о раду са финансијским извјештајем Друштва са ограниченом одговорношћу «Водовод и канализација» Никшић за 2020.годину.

**Предлог оцјена и закључака којима се не усваја Извјештај о раду са финансијским извјештајем Друштва са ограниченом одговорношћу «Комунално» Никшић за 2020.годину.**

Скупштина је већином гласова, са 20 гласова „за“, 14 гласова „против“ и без „удржаних“ гласова усвојила оцјене и закључке и није усвојен Извјештај о раду са финансијским извјештајем Друштва са ограниченом одговорношћу «Комунално» Никшић за 2020.годину.

**Предлог оцјена и закључка којима се не усваја Извјештај о раду Јавног предузећа «Аутобуска станица» Никшић за 2020.годину.**

Скупштина је већином гласова, са 20 гласова „за“, 14 гласова „против“ и без „удржаних“ гласова усвојила оцјене и закључак и није усвојен Извјештај о раду Јавног предузећа «Аутобуска станица» Никшић за 2020.годину.

**Предлог оцјена и закључака којима се не усваја Извјештај о раду Друштва са ограниченом одговорношћу "Паркинг сервис Никшић" за 2020.годину.**

Скупштина је је већином гласова, са 20 гласова „за“, 14 гласова „против“ и без „удржаних“ гласова усвојила оцјене и закључке и није усвојен Извјештај о раду Друштва са ограниченом одговорношћу "Паркинг сервис Никшић" за 2020.годину.

**Предлог оцјена и закључка којим се не усваја Извјештај о раду Јавног предузећа Спортски центар Никшић за 2020. годину.**

Скупштина је већином гласова, са 20 гласова „за“, 14 гласова „против“ и без „удржаних“ гласова усвојила оцјене и закључак и није усвојен Извјештај о раду Јавног предузећа Спортски центар Никшић за 2020.годину.

**Предлог оцјене и закључка, којима се не усваја Извјештај о раду и финансијски извјештај Туристичке организације општине Никшић за 2020. годину.**

Скупштина је већином гласова, са 20 гласова „за“, 14 гласова „против“ и без „удржаних“ гласова усвојила оцјену и закључак и није усвојен Извјештај о раду и финансијски извјештај Туристичке организације општине Никшић за 2020. годину.

**Предлог оцјена и закључка којим се не усваја Извјештај о раду и финансијском пословању Јавне установе Никшићко позориште за 2020.годину**

Скупштина је већином гласова, са 20 гласова „за“, 14 гласова „против“ и без „удржаних“ гласова усвојила оцјене и закључак и није усвојен Извјештај о раду и финансијском пословању Јавне установе Никшићко позориште за 2020.годину.

**Предлог оцјена и закључка којима се не усваја Извјештај о раду и финансијском пословању Јавне установе «Захумље» Никшић за 2020. годину.**

Скупштина је већином гласова, са 20 гласова „за“, 14 гласова „против“ и без „удржаних“ гласова усвојила оцјене и закључак и није усвојен Извјештај о раду и финансијском пословању Јавне установе «Захумље» Никшић за 2020. годину.

**Предлог оцјена и закључка којима се не усваја Извјештај о раду и финансијском пословању Јавне установе Музеји и галерије Никшић за 2020.годину.**

Скупштина је већином гласова, са 20 гласова „за“, 14 гласова „против“ и без „удржаних“ гласова усвојила оцјене и закључак и није усвојенИзвјештај о раду и финансијском пословању Јавне установе Музеји и галерије Никшић за 2020.годину**.**

**Предлог оцјена и закључка којима се не усваја Извјештај о раду и финансијском пословању Јавне установе Народна библиотека „Његош“ Никшић за 2020. годину.**

Скупштина је већином гласова, са 20 гласова „за“, 14 гласова „против“ и без „удржаних“ гласова усвојила оцјене и закључак и није усвојенИзвјештај о раду и финансијском пословању Јавне установе Народна библиотека „Његош“ Никшић за 2020. годину.

**Предлог оцјена и закључка којима се не усваја** **Извјештај о раду и финансијском пословању Јавне установе Дневни центар за дјецу са сметњама у развоју и особе са инвалидитетом Никшић за 2020.годину.**

Скупштина је већином гласова, са 20 гласова „за“, 14 гласова „против“ и без „удржаних“ гласова усвојила оцјене и закључак и није усвојен Извјештај о раду и финансијском пословању Јавне установе Дневни центар за дјецу са сметњама у развоју и особе са инвалидитетом Никшић за 2020.годину.

**Извјештај о раду Савјета за развој и заштиту локалне самоуправе за 2020.годину.**

Скупштина је већином гласова, са 14 гласова „за“, без гласова „против“ и 20 „удржаних“ гласова није усвојилаИзвјештај о раду Савјета за развој и заштиту локалне самоуправе за 2020.годину.

**Извјештај о раду Савјета за сарадњу локалне самоуправе и невладиних организација за 2020.годину**

Скупштина је већином гласова, са 14 гласова „за“, без гласова „против“ и 20 „удржаних“ гласова није усвојила Извјештај о раду Савјета за сарадњу локалне самоуправе и невладиних организација за 2020.годину.

**Извјештај о раду Етичке комисије за локалне службенике и намјештенике за 2020. годину**

Скупштина је већином гласова, са 14 гласова „за“, без гласова „против“ и 20 „удржаних“ гласова није усвојила Извјештај о раду Етичке комисије за локалне службенике и намјештенике за 2020. годину.

**Информацију о стању заштите и спашавања на територији општине Никшић за 2020.годину.**

Скупштина је већином гласова, са 14 гласова „за“, без гласова „против“ и 20 „удржаних“ гласова није усвојила Информацију о стању заштите и спашавања на територији општине Никшић за 2020.годину.

**Предлог одлуке о давању сагласности на Рјешење предсједника Општине Никшић, број 02-031-2288 од 27.07.2021.године о именовању Зорана Томића, за потпредсједника општине Никшић**

Скупштина је већином гласова, са 20 гласова „за“, 14 гласова „против“ и без „удржаних“ гласова усвојила Одлуку о давању сагласности на Рјешење предсједника Општине Никшић, број 02-031-2288 од 27.07.2021.године о именовању Зорана Томића, за потпредсједника општине Никшић

**Предлог одлуке о давању сагласности на Рјешење предсједника Општине Никшић, број 02-031-2308 од 28.07.2021.године о именовању Митра Горановића, дипл. економисте за потпредсједника општине Никшић.**

Скупштина је већином гласова, са 20 гласова „за“, 14 гласова „против“ и без „удржаних“ гласова усвојила Одлуку о давању сагласности на Рјешење предсједника Општине Никшић, број 02-031-2308 од 28.07.2021.године о именовању Митра Горановића, дипл. економисте за потпредсједника општине Никшић

**Предлог одлуке о разрјешењу Етичке комисије за локалне службенике и намјештенике у саставу:**

1. Милован Милић, предсједник

2. Максим Вујачић, члан

3. Милица Дачевић, чланица

4. Веселин Мирковић, члан и

5. Славица Миловић, чланица.

Скупштина је већином гласова, са 20 гласова „за“, 14 гласова „против“ и без „удржаних“ гласова усвојила Одлуку о разрјешењу Етичке комисије за локалне службенике и намјештенике.

**Предлог одлуке о разрјешењу Јелене Милић, дужности чланице Етичке комисије за изабране представнике и функционере**

Скупштина је већином гласова, са 20 гласова „за“, 14 гласова „против“ и без „удржаних“ гласова усвојила Одлуку о разрјешењу Јелене Милић, дужности чланице Етичке комисије за изабране представнике и функционере.

Скупштина је констатовала да је сагласно члану 38 став 1 Статута општине Никшић и члану 19 став 2 алинеја 1 Одлуке о Етичкој комисији за изабране представнике и функционере, престао мандат Весни Дамјановић, предсједници и члановима Етичке комисије за изабране представнике и функционере: Миру Гломазићу, Чедомиру Вукотићу и Марији Вујовић, због подношења оставке.

Скупштина је констатовала да је сагласно члану 35 став 1 тачка 2 Статута општине Никшић и члану 22 Одлуке о Савјету за развој и заштиту локалне самоуправе, престао мандат Раду Перишићу, предсједнику и члановима Савјета за развој и заштиту локалне самоуправе Радовану Дамјановићу, др Душану Мартиновићу, доц.др Нади Шакотић, Блажу Николићу, Марку Петровићу Његошу и Миљану Јоковићу, због подношења оставке.

Скупштина је констатовала да је сагласно члану 35 став 1 тачка 2 Статута општине Никшић и члану 20 Одлуке о Савјету за сарадњу локалне самоуправе и невладиних организација, престао мандат Радивоју Лали Никчевићу, предсједнику, због престанка функције предсједника Скупштине и члановима Савјета за сарадњу локалне самоуправе и невладиних организација: Радоју Мијушковићу, Милијани Ковач, Биљани Пињатић и Милуши Жугић, због подношења оставки.

Скупштина је констатовала да је сагласно члану 38 став 1 Статута општине Никшић и члану 30 Одлуке о оснивању друштва са ограниченом одговорношћу Локални јавни емитер "Радио и телевизија" Никшић, а у вези са чланом 32 став 1 тачка 3 Закона о електронским медијима, престао мандат др Нади Томовић и Тадији Шљукићу, члановима Савјета Радио - телевизије Никшић, прије истека времена на које су именовани, због подношења оставки.

**Предлог одлуке о именовању Жирија за додјелу Награде ослобођења Никшића за 2021. годину у саставу:**

1. др Марија Мијушковић, предсједница
2. др Вера Булатовић, чланица
3. др Нада Кривокапић, чланица
4. Душко Шаровић, члан
5. мр Соња Даниловић, чланица
6. Сања Антовић, чланица
7. др Мирослав Матовић, члан
8. Тања Мићковић, чланица
9. Зоран Вукићевић, члан
10. Марко Радојевић, члан и
11. Томислав Булајић, члан.

Скупштина је већином гласова, са 34 гласа „за“ , без гласова “ против“ и без „удржаних„ гласова, усвојила Одлуку о именовању Жирија за додјелу Награде ослобођења Никшића за 2021. годину

**Предлог одлуке о именовању Комисије за за додјелу јавног признања – почасни грађанин у саставу:**

1. Јанко Милатовић, предсједник

2. Милутин Јовановић, члан

3. Ненад Марковић, члан

4. Арсеније Лалатовић, члан

5. Веселинка Пековић, чланица

6. др Игор Лековић, члан

7. проф. др Милош Вулановић, члан

8. Дарко Николић, члан

9. Борислав Канкараш, члан

10. Соња Милатовић, чланица и

11. Александра Вујовић, чланица.

Скупштина је већином гласова, са 34 гласа „за“, без гласова “ против“ и без „удржаних„ гласова, усвојила Одлуку о именовању Комисије за додјелу јавног признања – почасни грађанин

**Предлог одлуке о именовању Комисије за Студентску награду општине Никшић за 2021.годину у саставу:**

1. проф. др Мирослав Додеровић, предсједник

2. др Перо Митровић, члан

3. Срђан Тадић, члан

4. Александар Вујовић, члан и

5. Борис Николић члан.

Скупштина је већином гласова, са 34 гласа „за“ , без гласова “ против“ и без „удржаних„ гласова, усвојила Одлуку о именовању Комисије за Студентску награду општине Никшић за 2021.годину

**Предлог одлуке о разрјешењу Одбора директора Друштва са ограниченом одговорношћу „Водовод и канализација“ Никшић у саставу:**

1. Велимир Богдановић,

2. Борислав Чоловић,

3. Горан Симовић,

4. Божидар Вучинић и

5. Тања Огњеновић.

Скупштина је већином гласова, са 20 гласова „за“, 14 гласова „против“ и без „удржаних“ гласова усвојила Одлуку о разрјешењу Одбора директора Друштва са ограниченом одговорношћу „Водовод и канализација“ Никшић

**Предлог одлуке о именовању Одбора директора Друштва са ограниченом одговорношћу „Водовод и канализација“ Никшић у саставу:**

1. Милинко Чворовић,

2. Маја Стојановић,

3. Југослав Килибарда,

4. Дарко Бечановић и

5. Митар Марковић.

Скупштина је већином гласова, са 20 гласова „за“, 14 гласова „против“ и без „удржаних“ гласова усвојила Одлуку о именовању Одбора директора Друштва са ограниченом одговорношћу „Водовод и канализација“ Никшић

**Предлог одлуке о разрјешењу Одбора директора Друштва са ограниченом одговорношћу „Комунално“ Никшић, у саставу:**

1. Небојша Јакшић,

2. Бошко Перуновић,

3. Марија Машуловић,

4. Ратко Нерић и

5. Милан Абрамовић.

Скупштина је већином гласова, са 20 гласова „за“, 14 гласова „против“ и без „удржаних“ гласова усвојила Одлуку о разрјешењу Одбора директора Друштва са ограниченом одговорношћу „Комунално“ Никшић

**Предлог одлуке о именовању Одбора директора Друштва са ограниченом одговорношћу „Комунално“ Никшић, у саставу:**

1. Велибор Благојевић,

2. Милорад Зечевић,

3. Иван Килибарда,

4. Љубан Пјешчић,

5. Богић Мићковић.

Скупштина је већином гласова, са 20 гласова „за“, 14 гласова „против“ и без „удржаних“ гласова усвојила Одлуку о именовању Одбора директора Друштва са ограниченом одговорношћу „Комунално“ Никшић

**Предлог рјешења о разрјешењу Одбора директора Друштва са ограниченом одговорношћу „Паркинг сервис Никшић“, у саставу:**

1. Ранко Вучић, предсједник

2. Веселин Гардашевић, члан и

3. Горан Давидовић, члан

Скупштина је већином гласова, са 20 гласова „за“, 14 гласова „против“ и без „удржаних“ гласова усвојила Рјешење о разрјешењу Одбора директора Друштва са ограниченом одговорношћу „Паркинг сервис Никшић“.

**Предлог рјешења о именовању Одбора директора Друштва са ограниченом одговорношћу „Паркинг сервис Никшић“, у саставу:**

1. Љубо Жугић, предсједник

2. Миодраг Ђукановић, члан и

3. Војислав Мушикић, члан.

Скупштина је већином гласова, са 20 гласова „за“, 14 гласова „против“ и без „удржаних“ гласова усвојила Рјешење о именовању Одбора директора Друштва са ограниченом одговорношћу „Паркинг сервис Никшић“

Скупштина је констатовала, да је сагласно члану 35 став 1 тачка 22 Статута општине Никшић и члана 6б Одлуке о оснивању Јавног предузећа Спортски центар Никшић, престао мандат члановима Управног одбора Јавног предузећа Спортски центар Никшић Владимиру Мрваљевићу, Зорану Попиводи, Бранку Гардашевићу, Ивану Стевовићу, Милошу Перовићу, Милошу Абрамовићу и Ђорђију Лабудовићу, због истека времена на које су именовани.

**Предлог Рјешења о именовању Управног одбора Јавног предузећа Спортски центар "Никшић", у саставу:**

1. Марко Килибарда,
2. Драган Биговић,
3. Лука Жугић,
4. Марко Мирјачић, и
5. Никола Горановић.

Скупштина је већином гласова, са 20 гласова „за“, 14 гласова „против“ и без „удржаних“ гласова усвојила Рјешење о именовању Управног одбора Јавног предузећа Спортски центар "Никшић"

Скупштина је констатовала, да је сагласно члану 35 став 1 тачка 22 Статута општине Никшић и члана 8 Одлуке о оснивању Јавног предузећа Аутобуска станица Никшић, престао мандат члановима Управног одбора ЈП Аутобуска станица Јовану Пејовић и Предрагу Перовићу, због истека времена на које су именовани.

**Предлог рјешења о разрјешењу Оливере Ђурковић, предсједнице и Новака Булајића, члана Управног одбора Јавног предузећа „Аутобуска станица“ Никшић .**

Скупштина је већином гласова, са 20 гласова „за“, 14 гласова „против“ и без „удржаних“ гласова усвојила Рјешење о разрјешењу Оливере Ђурковић, предсједнице и Новака Булајића, члана Управног одбора Јавног предузећа „Аутобуска станица“ Никшић

**Предлог рјешења да се у Управни одбор Јавног предузећа „Аутобуска станица“ Никшић, именују:**

1. Веселин Маројевић, предсједник

2. Драгица Абрамовић, чланица

3. Синиша Бакоч, члан и

4. Владимир Николић, члан.

Скупштина је већином гласова, са 20 гласова „за“, 14 гласова „против“ и без „удржаних“ гласова усвојила Рјешење о именовању Управног одбора Јавног предузећа „Аутобуска станица“ Никшић.

**Предлог Рјешења о разрјешењу Ранке Драшковић, предсједнице и Светлане Пјешчић, чланице Управног одбора Јавне установе Дневни центар за дјецу са сметњама у развоју и особе са инвалидитетом Никшић.**

Скупштина је већином гласова, са 20 гласова „за“, 14 гласова „против“ и без „удржаних“ гласова усвојила Рјешење о разрјешењу Ранке Драшковић, предсједнице и Светлане Пјешчић, чланице Управног одбора Јавне установе Дневни центар за дјецу са сметњама у развоју и особе са инвалидитетом Никшић

**Предлог рјешења о именовању Кристине Васиљевић, за предсједницу и Марије Ненезић, за чланицу Управног одбора Јавне установе Дневни центар за дјецу са сметњама у развоју и особе са инвалидитетом Никшић, на гласање**

Скупштина је већином гласова, са 20 гласова „за“, 14 гласова „против“ и без „удржаних“ гласова усвојила Рјешење о именовању Кристине Васиљевић, за предсједницу и Марије Ненезић, за чланицуУправног одбора Јавне установе Дневни центар за дјецу са сметњама у развоју и особе са инвалидитетом Никшић.

Скупштина је констатовала да је сходно члану 35 став 1 тачка 22 Статута општине Никшић и члану 9 Одлуке о оснивању Јавне установе Никшићко позориште, престао мандат проф.др Бојки Ђукановић, предсједници Позоришног савјета Јавне установе Никшићко позориште и члановима: Борису Божовићу, Ани Патрић, Десанки Домазетовић и Радмили Мијушковић, због истека времена на које су именовани.

**Предлог рјешења о именовању Позоришног савјета Јавне установе Никшићко позориште, у саставу:**

1. Миомир Ковачевић, предсједник
2. Миодраг Самарџић, члан
3. Зоран Маловић, члан и
4. Ратко Раичевић, члан

Скупштина је већином гласова, са 20 гласова „за“, 14 гласова „против“ и без „удржаних“ гласова усвојила Рјешење о именовању Позоришног савјета Јавне установе Никшићко позориште

Скупштина је констатовала да је сходно члану 35 став 1 тачка 22 и члану 38 став 1 Статута општине Никшић и члану 11 Одлуке о организовању друштвене организације културно-умјетничко друштво "Захумље" Никшић у Јавну установу "Захумље", престао мандат Десанки Влаховић, предсједници Савјета Јавне установе „Захумље“ и члановима: Невени Перовић, Виолети Вукосављевић, Зорану Драшковићу и Радивоју Мушовићу, због истека времена на које су именовани.

**Предлог рјешења о именовању Савјета Јавне установе "Захумље" у саставу**:

1. Тамара Кривокапић, предсједница
2. Бранка Марковић, чланица
3. Андро Ђапић, члан
4. Зорица Човић, чланица
5. Драгица Вукајловић, чланица, из реда запослених

Скупштина је већином гласова, са 20 гласова „за“, 14 гласова „против“ и без „удржаних“ гласова усвојила Рјешење о именовању Савјета Јавне установе "Захумље".

**Предлог рјешења о разрјешењу Савјета Јавне установе Музеји и галерије Никшић, у саставу**:

1. Ранко Николић, предсједник

2. Ненад Перошевић, члан

3. Марија Ненезић, чланица и

4. Милован Мики Радуловић, члан.

Скупштина је већином гласова, са 20 гласова „за“, 14 гласова „против“ и без „удржаних“ гласова усвојила Рјешење о разрјешењу Савјета Јавне установе Музеји и галерије Никшић

**Предлог рјешења о именовању Савјета Јавне установе Музеји и галерије Никшић, у саставу:**

1. Илија Булајић, предсједник

2. Сања Антовић, чланица

3. Радован Чоловић, члан и

4. Маргита Бећировић Вулановић, чланица

Скупштина је већином гласова, са 20 гласова „за“, 14 гласова „против“ и без „удржаних“ гласова усвојила Рјешење о именовању Савјета Јавне установе Музеји и галерије Никшић

**Предлог рјешења о разрјешењу Савјета Јавне установе Народна библиотека „Његош“ Никшић, у саставу:**

1. Марија Вујачић, предсједница

2. Војин Драшковић, члан

3. Душко Вујачић, члан и

4. Гордана Сарић, чланица

Скупштина је већином гласова, са 20 гласова „за“, 14 гласова „против“ и без „удржаних“ гласова усвојила Рјешење о разрјешењу Савјета Јавне установе Народна библиотека „Његош“ Никшић

**Предлог рјешења о избору Савјета Јавне установе Народна библиотека „Његош“ Никшић, у саставу:**

1. Проф.др Татјана Ђуришић Бечановић, предсједница

2. Гордана Кустудић, чланица

3. Предраг Николић, члан и

4. Бранислав Милошевић, члан

Скупштина је већином гласова, са 20 гласова „за“, 14 гласова „против“ и без „удржаних“ гласова усвојила Рјешење о избору Савјета Јавне установе Народна библиотека „Његош“ Никшић

**Предлог одлуке о недавању сагласности на Одлуку Одбора директора „Паркинг сервис Никшић“ д.о.о. о избору Мирка Перовића, за извршног директора „Паркинг сервис Никшић“ д.о.о.**

Скупштина је већином гласова, са 20 гласова „за“, 14 гласова „против“ и без „удржаних“ гласова усвојила Одлуку о недавању сагласности на Одлуку Одбора директора „Паркинг сервис Никшић“ д.о.о. о избору Мирка Перовића, за извршног директора „Паркинг сервис Никшић“ д.о.о.

**Предлог рјешења о разрјешењу Ненада Марковића, дужности предсједника и мр Гордане Радовић, дужности чланице и именовању Весне Миљанић за предсједницу и др Наде Кривокапић за чланицу Одбора за планирање и уређење простора и комунално-стамбену дјелатност**

Скупштина је већином гласова, са 34 гласа „за“ без гласова „против“ и без „удржаних“ гласова усвојила Рјешење о разрјешењу и именовању предсједника и члана Одбора за планирање и уређење простора и комунално-стамбену дјелатност

**Предлог рјешења о разрјешењу др Марка Митровића, дужности члана Одбора за међуопштинску и међународну сарадњу и именовању др Милене Бурић, за чланицу Одбора за међуопштинску и међународну сарадњу**

Скупштина је већином гласова, са 33 гласа „за“ без гласова „против“ и једним „удржаним“ гласом усвојила Рјешење о разрјешењу др Марка Митровића, дужности члана Одбора за међуопштинску и међународну сарадњу и именовању др Милене Бурић, за чланицу Одбора за међуопштинску и међународну сарадњу.

**Предлог рјешења о разрјешењу др Марка Митровића и проф.др Татјане Ђуришић Бечановић, дужности члана Савјета за превенцију наркоманије и именовању др Милене Бурић и Анђеле Мијановић за чланице Савјета за превенцију наркоманије**

Скупштина је већином гласова, са 32 гласа „за“ без гласова „против“ и 2 „удржана“ гласа усвојилаРјешење о разрјешењу др Марка Митровића, дужности члана и проф.др Татјане Ђуришић Бечановић, дужности чланице Савјета за превенцију наркоманије и именовању др Милене Бурић и Анђеле Мијановић за чланице Савјета за превенцију наркоманије.

**Предлог рјешења о разрјешењу мр Гордане Радовић, дужности чланице Савјета за представке и притужбе и именовању др Наде Кривокапић за чланицу Савјета за представке и притужбе.**

Скупштина је већином гласова, са 34 гласа „за“ без гласова „против“ и без „удржаних“ гласова усвојила Рјешење о разрјешењу мр Гордане Радовић, дужности чланице Савјета за представке и притужбе и именовању др Наде Кривокапић, за чланицу Савјета за представке и притужбе

**Предлог рјешења о разрјешењу др Љиљане Аџић и именовању мр Александре Вујовић, за чланицу Савјета за заштиту животне средине.**

Скупштина је већином гласова, са 34 гласа „за“ без гласова „против“ и без „удржаних“ гласова усвојила Рјешење о разрјешењу др Љиљане Аџић и именовању мр Александре Вујовић, за чланицу Савјета за заштиту животне средине

**Предлог одлуке о измјенама Одлуке о одређивању одборника који присуствују склапању брака**.

Скупштина је већином гласова, са 34 гласа „за“ без гласова „против“ и без „удржаних“ гласова усвојила Одлуку о измјенама Одлуке о одређивању одборника који присуствују склапању брака

У складу са чланом 49 Пословника о раду Скупштине општине Никшић, прешло се на постављање одборничких питања.

Предсједник Скупштине подсјетио је да је на претходној сједници, одборник мр Марко Бурић поставио одборничко питање, које му је у складу са Пословником о раду Скупштине општине достављено.

Затим се прешло на постављање одборничких питања.

Одборник Јанко Милатовић поставио је сљедећа одборничка питања:

1. Молим Вас да ми доставите финансијски извјештај о пословању свих мјесних заједница на територији општине Никшић за последње четири године.

2. Када ће у Никшићу бити постављене табле са називима улица и на ћирилици и на латиници, узимајући у обзир чињеницу да је ћирилично и латинично писмо по Уставу равноправно.

Одборница Татјана Кнежевић Перишић поставила је сљедећа одборничка питања:

1. Зашто је Општина Никшић ове године, у част највећег државног празника 13. јула, по билбордима ставила натпис „Срећан 13. јул“ само на ћирилици? И зашто све материјале за сједнице СО добијамо само на ћирилици?

2. Зашто сте, као градоначелник Никшића, а не приватно лице, потписали петицију подршке предсједнику Србије Александру Вучићу, у спору који има са једним од шефова подземља у Србији?

Одборница Јелена Марковић поставила је сљедеће одборничко питање:

Господине Ковачевићу када ћете уклонити нелегалну продају која се налази на платоу у улици Сердара Шћепана имајући у виду да имају, захваљујући бившем предсједнику Општине, уређен простор за своје услуге? Уз то неконкурентним цијенама доводи се у питање регуларно пословање Зелене пијаце која функционише у оквиру ЈКП и самим тим негативно утичу и на буџет Општине Никшић или Вам то није проблематично, ако је резултат Ваших предизборних обећања?

Пошто је Скупштина завршила рад по утврђеном дневном реду, Предсједник Скупштине закључио је сједницу у 13:53 часова.

Саставни дио записника је видео и тонски снимак сједнице Скупштине.

В.Д.Секретарке Предсједник Скупштине

Ивана Шљукић,с.р. Немања Вуковић,с.р.